**Iris Kadrić** (talaffuzi: *Iris Kadrich*; 1994-yil 16-sentyabrda tugʻilgan) — futbolchi, hujumchi. Shvetsiyada tugʻilgan futbolchi toʻrt marta Bosniya va Gersegovina ayollar terma jamoasida oʻynagan.

Shaxsiy hayoti
--------------

Kadrić Shvetsiyaning Boras shahrida tugʻilgan. Uning ota-onasi Saraevoda (oʻsha paytda Yugoslaviya Sotsialistik Federativ Respublikasi, hozirgi Bosniya va Gersegovinaning bir qismi) tugʻilgan, ammo Bosniya urushi tufayli 1992-yilda Shvetsiyaga koʻchib oʻtgan. Kadrić ikki fuqarolikka ega boʻlgani uchun u Shvetsiya yoki Bosniya va Gertsegovina termalarida oʻynash huquqiga ega edi.

Faoliyati
---------

### Klubda

15 yoshida Kadrić Falköpings KIK U17 bilan shartnoma imzoladi. Keyinchalik u kattalar jamoasida oʻynadi. 2011-yilda Kadrić Shvetsiya 1-divizionida „Falköpings KIK" safida 19 ta oʻyin oʻtkazib, 4 ta gol urgan. Kadrić Shvetsiyaning IK Frisco va Herrlyunga jamoalarida ham oʻynagan. 2013-2014-yilgi mavsumda Kadrić Bosniya va Gersegovina ayollar Premer-ligasi SFK 2000 jamoasida oʻynagan va u bilan 2013-2014-yilgi UEFA Ayollar Chempionlar Ligasida uchta oʻyinda maydonga tushgan. 2015-yilgi mavsumda u Shvetsiyaning 1-divizioni Skövde KIK jamoasiga qoʻshildi. 2015-yil iyun oyida terma jamoa safida o‘ziga jarohat yetkazib oldi va uzoq muddatga safdan chiqdi.

### Terma jamoada

Kadrić Shvetsiya U17 terma jamoasida oʻynagan. Keyin U19 jamoasida oʻynash uchun Bosniya va Gersegovinaga terma jamoasiga oʻtishga qaror qilgan. Oʻshanda u kelajakda ham Shvetsiya kattalar jamoasida oʻynashni xohlashini aytdi. Bosniya va Gersegovina U19 terma jamoasida 2012-yilgi UEFA U-19 Ayollar chempionati birinchi saralash bosqichida oʻynagan, Moldova U19 termasiga qarshi oʻyinda ikki marta gol urgan va 2013-yilgi UEFA U-19 Ayollar chempionati birinchi saralash bosqichida Chexiya Respublika U19 ga gol urgan. U birinchi marta 2013-yil iyul oyida Bosniya va Gersegovina ayollar futbol terma jamoasiga chaqirilgan. Milliy terma jamoa safida 2015-yilgi FIFA ayollar oʻrtasidagi jahon chempionati saralash bosqichida, Shotlandiya, Shvetsiya, Shimoliy Irlandiya va Farer orollariga qarshi oʻyinlarni oʻtkazdi

Manbalar
--------

1. 1 2  „Iris Kadrić".  UEFA. 29-may 2017-yilda asl nusxadan arxivlandi. Qaraldi: 19-oktabr 2018-yil.
2. 1 2 3  „"Anser att tjejer ska hålla på med annat"" (sv). *Expressen* (26-oktabr 2013-yil). Qaraldi: 19-oktabr 2018-yil.
3. 1 2 3 4 5  „Intervju med landslagsspelaren Iris Kadric: "Vore sjukt kul att spela i ett professionellt lag utomlands"" (sv) (14-oktabr 2012-yil). 5-oktabr 2018-yilda asl nusxadan arxivlandi. Qaraldi: 19-oktabr 2018-yil.
4. 1 2  „Iris Kadric" (fr).  Football365. Qaraldi: 19-oktabr 2018-yil.
5. 1 2  *Bankemyhr, Jesper*. „IRIS KADRIC LÄMNAR VARA FÖR SPEL I BOSNIEN" (sv). *Lokal Football* (23-iyul 2013-yil). Qaraldi: 19-oktabr 2018-yil.
6. ↑  „Iris Kadrić" (de). *Bild*. 21-oktabr 2018-yilda asl nusxadan arxivlandi. Qaraldi: 19-oktabr 2018-yil.
7. ↑  „Tunga tapp för Skövde KIK" (sv). *Skövde Nyheter* (4-fevral 2016-yil). Qaraldi: 19-oktabr 2018-yil.
8. ↑  *Björck, Jane*. „"Fotboll inte lika populärt"" (sv). *Sveriges Television Sport* (25-oktabr 2013-yil). Qaraldi: 21-oktabr 2018-yil.
9. ↑  „Moldova 0-2 Bosnia and Herzegovina".  UEFA (22-sentabr 2011-yil). 4-noyabr 2012-yilda asl nusxadan arxivlandi. Qaraldi: 19-oktabr 2018-yil.
10. ↑  „Czech Republic 6–1 Bosnia and Herzegovina".  UEFA (20-oktabr 2012-yil). 14-oktabr 2013-yilda asl nusxadan arxivlandi. Qaraldi: 19-oktabr 2018-yil.